

»Stanje na prevozniškem trgu se je v preteklih treh letih zelo spremenilo,« pravi predstavnik podjetja TimoCom, Gunnar Gburek. »Če so morala prevozniška podjetja še pred kratkim loviti svoje marže, lahko danes izbirajo med obilico povpraševanj po prevozu in si izberejo tiste poti, ki se jim najbolj izplačajo.«

V prvem četrtletju lanskega leta je razmerje med tovorom in tovornimi vozili znašalo 43:57. Še leta 2016 je bilo razmerje v enakem časovnem obdobju 30:70 z občutnim presežkom prostih tovornih vozil. 


Stanje na trgu se je spremenilo 


»Stanje na prevozniškem trgu se je v preteklih treh letih zelo spremenilo,« pravi predstavnik podjetja TimoCom, Gunnar Gburek. »Če so morala prevozniška podjetja še pred kratkim loviti svoje marže, lahko danes izbirajo med obilico povpraševanj po prevozu in si izberejo tiste poti, ki se jim najbolj izplačajo.« 


Razvoj je povezan z močno gospodarsko rastjo v Evropi. Evropski urad za statistiko Eurostat je za leto 2017 zabeležil rast gospodarstva v Evropi in na območju evra za 2,5 odstotka, kar je najmočnejša rast v zadnjem desetletju. Tudi pogled na razvoj nemškega gospodarstva prikazuje nenehno rast: po informacijah Zveznega statističnega urada Nemčije se je nemški izvoz v mesecu januarju leta 2018 v primerjavi z lanskim letom povečal za 8,6 odstotkov, uvoz pa se je v primerjavi z enakim mesecem lanskega leta povečal za 6,7 odstotkov. 


Ni videti konca presežku povpraševanj 


»Ni videti konca presežku povpraševanj,« meni Gburek o nadaljnjem razvoju trga. »Poleg prizadevanj za rešitev strukturnih vprašanj so vsa podjetja, ki se ukvarjajo s prevozništvom, bolj kot kadarkoli prej odgovorna za preprečevanje praznih voženj in še bolj učinkovito izrabo obstoječih kapacitet. Sodelovanje v projektu EU NexTrust prinaša dobre rezultate.« Cilj projekta NexTrust je, da bi s sodelovanjem prevoze smiselno razporedili in s tem prispevali k varovanju okolja.